open-index/open-wikipedia-markdown huggingface dataset:
Lilly Grimsgaard

**Lilly Grimsgaard** (født Andersen 8. desember 1893 i Kristiania, død 15. juni 1994 på Hadeland) var en norsk skuespiller, sangerinne og teaterleder.

## Familie
Lilly Grimsgaard var datter av murer Anton Ludvig Andersen og Anette Marie Hansen, som ikke var gift ved datterens fødsel. Hun var en tid gift med operasanger Ørnulf Grimsgaard (1888–1950), og deres datter var danserinnen og pedagogen Vera Grimsgaard Christensen (1912–1980). Hun gikk også under navnene *Lilly Irgen* og *Lilly Brachel*.

## Liv og virke
Lilly Grimsgaard debuterte på Fahlstrøms Theater 2. desember 1910, i rollen som *Petra* i *Betroede Midler*.

Hun var senere knyttet til Centralteatret i noen år. Senere virket hun i revyer ved Théatre Moderne i Christiania Tivoli sammen med Einar Rød og August Schønemann i Thorleif Klausens revyer. I flere år var hun ved Fredrikstad sommerteater, som hun i et par sesonger i begynnelsen av 1920-årene drev selv.

I 1924 reiste hun med skipet Bergensfjord til New York på jakt etter en «bedre fremtid». I USA ga hun flere sangforestillinger, blant annet i 1927, sammen med svigerinnen, danseren Alfhild Grimsgaard. Hun vendte siden tilbake til Norge, og ble i 1929 tilknyttet et revy- og opperetteensemble i Trondheim. I 1930 reiste hun på turné med revykunstneren og teaterlederen Herberth Svendsen.

Lilly Grimsgaard ble med sine vel 100 år en av våre aller eldste scenekunstnere.

## Roller i utvalg
**Petra* i *Betroede Midler* av Palle Rosenkrantz (Fahlstrøms Theater, 1910)
**Paquorette* i *Spøkelseshotellet* (Centralteatret, 1913)
**Andrine* i *Jakob og Kristoffer* (Centralteatret, 1914)
**Rosalia* i revyen *Dusch* (Théatre Moderne, 1918)
**Slagtermadam Andersen* i revyen *Caviar/Det lille os* (Théatre Moderne, 1919)
**Else* i farsen *Vi Fine* av Arne Svendsen (Fredrikstad sommerteater, 1919)
**Piken fra New York City* i *Pretty Kitty* (Fredrikstad sommerteater, 1923)

## Referanser


## Kilder
*Lilly Grimsgaard i Scenewebarkivet
*

## Eksterne lenker
*
Kuppali Venkatappagowda Puttappa

**Kuppali Venkatappagowda Puttappa** (født 29. desember 1904 i Hirekodige i Koppa ved Chikmagalur i kongedømmet Mysore i Britisk India, død 11. november 1994 i Mysore) var en forfatter og poet fra India. 

Han blir  ansett som den største poeten i 20. århundre innen litteratur som skrives på kannada-språket. Han var den første blant syv mottakere av Jnanpith-prisen for Kannada-språket. Puttappa skrev alle sine litterære verker ved å bruke pseudonymet **Kuvempu**. 
## Liv og virke
### Bakgrunn
Hans utdannelse begynte i hans eget barndomshjem med en oppnevnt lærer fra Dakshina Kannada. Han mistet sin far Venkatappa Gowda i en alder av tolv år, på grunn av hans dårlig helse. Kuvempu ble ferdig med sin lavere og videregående opplæring i Kannada og engelsk i Theerthahalli. 

Han flyttet til Mysore for videre utdanning og fullførte sin videregående opplæring fra Wesleyan videregående skole. Han tok videre studier ved Maharaja College of Mysore og ble uteksaminert derfra i 1929. Han hadde hovedfag i kannada-språket. Han giftet seg med Hemavathi, den 30. april 1937. Han hadde to sønner og to døtre. 
### Karriere
Kuvempu begynte sin akademiske karriere som foreleser innen kannada-språket ved Maharaja College of Mysore i 1929. Han tjenestegjorde som assisterende professor på videregående skoler fra 1936. Han reiste tilbake Maharaja college i Mysore i 1946 som professor. Han ble utnevnt til rektor i 1955. Ett år senere, i 1956, ble han valgt inn som visekansler for Mysore University der han tjenestegjorde til han nådde pensjonsalder på 56 år, i 1960. 

Han skrev dikt, romaner og skuespill, og tilskrives den litterære bevegelse navodaya.

Han døde i 1994, få måneder før han ville ha fylt 100 år.

## Referanser
Rod Taylor

**Rodney Sturt «Rod» Taylor** (født 11. januar 1930, død 7. januar 2015) var en australsk film- og TV-skuespiller. Taylor spilte inn mer enn 50 filmer, deriblant science fiction-filmen *[[Tidsmaskinen (1960)|Tidsmaskinen]]* (1960) og thrilleren *[[Fuglene]]* (1963) av Alfred Hitchcock.

## Barndom
Taylor ble født 11. januar 1930 i Sydney, der han også vokste opp. Han var eneste barn av William Sturt Taylor, en entreprenør innen stålkonstruksjon, og hans kone, forfatteren Mona Thompson. En av hans forfedre var kaptein Charles Sturt, en berømt britisk oppdagelsesreisende som hadde utforsket den australske villmarken i det 19. århundre.

## Karriere
Taylor hadde sin spillefilmdebut i den australske filmen *[[Korall-mysteriet]]* (1954), som ble regissert av Lee Robinson. Hans store gjennombrudd kom med science fiction-filmen *[[Tidsmaskinen (1960)|Tidsmaskinen]]* (1960), regissert av George Pal. Taylor ble valgt at Walt Disney personlig som stemmen til dalmatineren Pongo i animasjonsfilmen *[[101 dalmatinere – En sjarmør i pels]]* (1961). Han gjorde seg også bemerket i thrilleren *[[Fuglene]]* (1963), regissert av Alfred Hitchcock. Samme året ble dramafilmen *[[Hotel International (film)|Hotel International]]* utgitt, som er en av de få gangene Taylor spilte en australsk rollefigur.

Fra begynnelsen av 1970-tallet fokuserte Taylor mer på arbeid innen TV. Han spilte hovedrollen i westernseriene *[[Bearcats!]]* og *[[The Oregon Trail (TV-serie)|The Oregon Trail]]*. De neste tiårene hadde han også gjentagende gjesteroller i TV-serier som *[[Falcon Crest]]*, *[[Jessica Fletcher (TV-serie)|Jessica Fletcher]]* og *[[Walker, Texas Ranger]]*. I 1993 var han vert for dokumentaren *[[Time Machine: The Journey Back]]*, regissert av Clyde Lucas. Taylor pensjonerte seg da han var i slutten av 70-årene, men aksepterte en cameorolle som Winston Churchill i krigsfilmen *[[Inglourious Basterds]]* (2009), etter å ha blitt tilbudt rollen av regissøren Quentin Tarantino.

## Privatliv
Taylor giftet seg tre ganger: med Peggy Williams (1951–1954), Mary Hilem (1963–1969) som han fikk datteren Felicia med, og med Carol Kikumura (1980–2015).

Taylor døde 7. januar 2015 i Los Angeles av hjerteinfarkt.

## Filmografi (utvalg)
* 1956 – *[[Giganten (1956)|Giganten]]*
* 1961 – *[[101 dalmatinere – En sjarmør i pels]]*
* 1963 – *[[Fuglene]]*
* 1966 – *[[Spionen som visste for meget]]*
* 1982 – *[[Hevnens time]]*
* 2009 – *[[Inglourious Basterds]]*

## Referanser


## Eksterne lenker
*
Humboldthain stasjon

**Humboldthain stasjon** er en S-banestasjon i Gesundbrunnen på Berlins forstadsbane. Den ble åpnet i 1935 i sammenheng med byggingen av Nord-syd-tunnelen.

Mellom 13. august 1961 og Berlins gjenforening var det siste stasjon før Friedrichstraße stasjon, de mellomliggende stasjonene i Øst-Berlin ble passert uten stans. Fra 2. april 1991 til 1. mars 1992 var stasjonen stengt mens Nord-syd-tunnelen ble reparert.

## Referanser

## Eksterne lenker
* http://www.stadtschnellbahn-berlin.de/bahnhof/bahnhof.php?bhf=250
Cesar Romero

**Cesar Romero** (født 15. februar 1907 i New York City i USA, død 1. januar 1994 i Santa Monica i California) var en cubansk-amerikansk film- og TV-skuespiller. Han spilte The Joker i TV-serien Batman på 1960-tallet. I 1966 ble TV-serien overført til kinosalene, og Romero ble den første skuespilleren som portretterte The Joker i en film på kino.

## Liv og virke
### Bakgrunn
Cesar Romeros far César Julio Romero  var en italienskfødt importør-eksportør av maskiner til sukkerraffinering, mens moren var Maria Mantilla og var en kubansk konsertsangerinne. Hans bestefar var den kubanske forfatteren José Martí. 
Faren skaffet Cesar en jobb i en bank i Wall Street. Parallelt med bankarbeidet debuterte Romero i 1927 som danser.

Familiens liv endret seg dramatisk da foreldrene mistet sitt firma som drev med import av sukkervarer og de led dermed store tap under børskrakket på Wall Street i oktober 1929.

### Skuespiller
Cesar Romero begynte i 1932 som skuespiller ved Broadway.

Heldigvis tillot Romeros inntjening fra mange Hollywood-filmer ham å kunne forsørge den store familien i årene etter børskrisen, som alle fulgte med ham til USAs vestkyst. I oktober 1942 vervet han seg som frivillig til US Coast Guard og han tjenestegjorde for en periode i Stillehavet. Han ble til slutt forfremmet til graden administrerende båtsmann.

Romero hadde hovedsakelig biroller i flere filmer fra 1930 frem til 1950-tallet. Han spilte Cisco Kid i seks western-filmer som ble produsert mellom 1939 og 1941. Romero danset og utførte komedier i filmer fra 20th Century Fox.

Han spilte ofte mot Carmen Miranda og Betty Grable, som f.eks. i *Week-End in Havana* og *Spring in Rocky Mountains* på 1940-tallet. I *[[Den tynne mann]]* (1934), spilte Romero en skurkeaktig støtterolle overfor filmens største stjerne William Powell.

Han har også opptrådt som Grev Dracula i Rod Serlings *[[Night Gallery]]*, og har hatt en gjesteopptreden i en episode av *[[Bewitched]]*. Han har også dukket opp i en episode i den sjette sesongen av *[[Pantertanter]]*, hvor han spilte en beiler som heter Tony Delvechio.

På 1980-tallet, i tidsrommet 1985–1987, spilte han rollefiguren Peter Stavros i såpeserien *[[Falcon Crest]]*.

Romero ble aldri gift, men deltok regelmessig i det sosiale livet i Hollywood, der han møtte flere attraktive skuespillere.

Cesar Romero døde i 1994 av omfattende bronkitt og lungebetennelse. Han ble kremert og hans aske ble begravet i Inglewood Park Cemetery i Inglewood i California.

## Referanser


## Eksterne lenker
*
Rajendra Keshavlal Shah

**Rajendra Keshavlal Shah** (1913–2010) var en lyrisk poet og forfatter fra India som skrev språket gujarati som bare snakkes i deler av India.

Han forfattet mer enn 20 samlinger av dikt og sanger, i hovedsak skrev han om temaene: naturens skjønnhet, og om hverdagen til urfolk og lokalsamfunn. Shah vant Jnanpith-prisen, som er den indiske regjeringen mest prestisjetunge litterære pris, for året 2001.

## Referanser
Bogdan Norčič

**Bogdan Norčič** (1953–2004) var en slovensk skihopper som konkurrerte for Jugoslavia. Han representerte SK Triglav Kranj.

Han debuterte i den tysk-østerrikske hoppuka med 45.-plass 29. desember 1971. Sammenlagt i Hoppuka hadde han to plasseringer blant de 20 beste, 12.-plass i 1979/80 og 15.-plass i 1978/79. I verdenscupen, som startet opp sesongen 1979/80, ble han nummer 20 sammenlagt den første sesongen. Hans beste plassering i enkeltrenn i Hoppuka og verdenscupen var 2.-plass, som han klarte i Garmisch-Partenkirchen 2. januar 1979 og i storbakken i Sapporo 12. januar 1980. Han ble også nummer 2 i storbakken (den gamle skiflygingsbakken) i Planica i 1975, 1976 og 1978, og i storbakken i Lahtis i 1979.

Bogdan Norčič deltok i VM i 1974 og 1978, med 14.-plass i storbakken i Lahtis i 1978 som beste plassering. Han var med i OL i 1976 og 1980, der 28.-plass i storbakken i Innsbruck i 1976 var hans beste plassering. Han deltok i VM i skiflyging i 1972, 1973, 1975, 1977, 1979 og 1981, med 17.-plass i Vikersund i 1977 som beste resultat.

Norčič satte tre ganger jugoslavisk (slovensk) rekord i skiflyging. I Planica i 1977 hoppet han to ganger 164 meter og deretter 168 meter. (Til sammenligning satte Reinhold Bachler (Østerrike) bakkerekord under det årets skiflygingsuke i Planica med 172 meter.) Bogdan Norčič la opp etter 1980/81-sesongen. Hans sønn Bine Norčič har også vært skihopper på verdenscupnivå for Slovenia.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2010: All international competitions, all podium winners and competitors with the longest ski jumps and flights
* Lahden Kaupunginmuseo (Lahtis Bymuseum): Resultater spesielt hopp 4. mars 1979  (besøkt 13. februar 2011)
* Liste over slovenske skiflygingsrekorder og bakkerekorder i Planica (slovensk, besøkt 13. februar 2011)

## Eksterne lenker
*
Kim Ki-nam

**Kim Ki-nam** (1929–2024) var en nordkoreansk politiker og diplomat. Han var nestleder i Komiteen for fredelig gjenforening av fedrelandet, og besøkte i den anledning Sør-Korea flere ganger. Han var også sekretær i Koreas arbeiderparti, og var flere perioder i den øverste folkeforsamlingen, etter at han ble innvalgt første gang i november 1977.

## Referanser
Ethan Phillips

**Ethan Phillips** (født 8. februar 1955) er en amerikansk skuespiller, dramatiker og forfatter. 

Phillips gikk på Boston University der han tok en bachelorgrad i engelsk litteratur. Han har også en MFA fra Cornell University. Per 2008 bodde han i Los Angeles, California, sammen med sin kone, Patricia Cresswell som er kunstner. De giftet seg den 10. august 1990. Han er en ivrig backpacker og en dyktig tenorsaksofonist, og han er interessert i ornitologi og botanikk. 

Etter at Phillips forlot New York der han hadde vokst opp, begynte han på sin skuespiller-karriere med opptredener på Broadway og off-Broadway oppsetninger ved forskjellige teatre. Han vant en pris under Best of the Actors' Festival i 1977. Phillips har dukket opp i over tretti filmer, som begynte med en liten rolle i Ragtime som karakteren Milos Forman. Han har hatt mindre roller i TV-serien Boston Legal, Castle og The Good Guys. 

Phillips har hatt flere gjesteopptredener på forskjellige TV-serier og TV-filmer, som for eksempel Bones, Criminal Minds, Numb3r, JAG, Law & Order og Arrested Development. Den 9. november 2010 hadde Phillips en liten rolle i såpeoperaen Days of Our Lives fra kanalen NBC, der han spilte et vitne til en fotgjengers dødsfall etter denne personen var blitt kjørt over av en bil.

## Referanser


## Eksterne lenker
*
Bonnierska Porträttsamlingen

__NOTOC__

**Bonnierska Porträttsamlingen** er en privat kunstsamling og galleri i familien Bonniers eie og ligger på Djurgården i Stockholm.

Samlingen er berømt for sin store samling av svenske forfatterportretter og består av over 300 verk. Det hele startet i 1905 da   Karl Otto Bonnier kjøpte Hanna Paulis portrett av Verner von Heidenstam.

Bonnierska Porträttsamlingen forvaltes av Bonnier Cityfastigheter og er kun åpent for private visninger.

## Representerte kunstnere i utvalg
*J.A.G. Acke
*Richard Bergh
*Eva Bonnier
*Peter Dahl
*Per Hasselberg
*Alvar Jansson
*Arne Jones
*Bo Larsson
*Carl Larsson
*Reinhold Ljunggren
*Thage Nordholm
*Ernst Nordin
*Hanna Pauli
*Bertram Schmiterlöw
*Tobias Sergel
*Carl Wilhelmson

## Kilder
*Nina Öhman: *Bonniers porträttsamling Nedre Manilla*, 1994, ISBN 91-0-055702-1
*Bonnier Cityfastigheter
Salmaan Taseer

**Salmaan Taseer** (født 31. mai 1944 i Simla i Britisk India i Punjab, død 4. januar 2011 i Kohsar Market i Islamabad i Pakistan) var en pakistansk forretningsmann og politiker som var guvernør av grenseprovinsen Punjab fra 2008 og til han ble myrdet i begynnelsen av 2011. 

## Liv og virke
### Bakgrunn
Taseer ble født inn i en velstående familie med intellektuelle foreldre i 1944. Han ble født i Simla, som den gangen var en del av Britisk India. Taseer gikk på St. Anthony's High School i Lahore.

### Karriere
Han var medlem av det politiske partiet Pakistan Peoples Party (PPP) og var minister i regjeringen til statsminister Muhammad Mian Soomro under president Pervez Musharraf, før han ble guvernør. Taseer var også styreformann og administrerende direktør i flere organisasjoner, som First Capital og Worldcall Group. 

Han ble utnevnt til guvernør den 15. mai 2008 av president Musharraf på anmodning fra partiet som han var medlem av. Han tok over guvernørjobben fra Khalid Maqbool. 

Den 4. januar 2011 ble Taseer myrdet i Kohsar Market i Islamabad av sin egen sikkerhetsvakt, som var kraftig uenig med Taseers motstand mot Pakistans blasfemiparagraf. Livvakten Mumtaz Qadri kunne ikke akseptere Taseers kritikk av lovparagrafen. Qadri skjøt ham 27 ganger med en AK-47 vwd Koshar Market, nær Taseers hjem i sektor F6 i Islamabad, da han vendte tilbake til sin bil etter lunch med en venn. Etter skytingen slengte Qadri fra seg våpenet og strakk opp hendene mens en av hans kollegaer siktet mot ham. 

Avisen *[[The Guardian]]* beskrev mordet som en av de mest traumatiske hendelser i Pakistans moderne historie. En tre dagers landesorg ble proklamert i Pakistan, og begravelsesbønner holdt i guvernørboligen i Lahore. Etter mordet uttalte mer enn 500 muslimske religiøse ledere støtte for drapet og bad om boikott av Taseers begravelse. Tilhengere av Qadri hindret politiet som forsøkte å føre ham til antiterroristdomstolen i Rawalpindi og noen overstrødde ham med rosenblader. Den 1. oktober 2011 ble Quadri dømt il døden av en domstol i Islamabad. Han ble henrettet 29. februar 2016.

Taseer var en av de betrodde hjelperne til Benazir Bhutto. Han var klassekamerat av Nawaz Sharif ved St. Anthony's School i Lahore. Han var en del av bevegelsen for Benazir Bhuttos frihet og han motsatte seg Bhuttos arrestasjon og dødsdom. Han skrev også en politisk biografi om Bhutto.

Taseer hadde en sønn, Aatish, som ble født i 1980.

## Referanser

## Eksterne lenker
*
Ungdomsråd

Et **ungdomsråd** er et offentlig organ i en kommune og fylkeskommune, der ungdommer er med å vedta og bli orientert om kommunale saker som angår ungdom. Rådet kan også være med på å ta opp saker selv. Den nye kommuneloven § 5-12 pålegger alle kommuner og fylkeskommuner til å opprette ungdomsråd.

Et ungdomsråd blir valgt av kommunestyret i kommunene og fylkestinget i fylkeskommunene. Ungdomsrådet har en valgperiode på to år. Ved valgtidspunktet kan ingen av medlemmene være fylt 19 år. Organisasjoner som representerer ungdom har rett til å fremme forslag om medlemmer til det rådet som representerer deres interesser. Rådet velger selv sin leder og nestleder.     
     
## Referanser


## Se også
* Ungdommens kommunestyre    
* Lenke til veileder for ungdomsråd (Bufdir)
Kari Heinonen

**Kari Heinonen** er en finsk tidligere skihopper som representerte Lahden Hiihtoseura.

Han deltok i verdenscupen sesongene 1979/80 og 1980/81, og ble henholdsvis nummer 86 og 29 sammenlagt. I den tysk-østerrikske hoppuka ble han nummer 79 og 13 sammenlagt. Hans beste plassering i enkeltrenn i verdenscupen og Hoppuka var 7.-plass i Innsbruck 4. januar 1981. Han ble nummer 2 i normalbakken i Lahtis 3. mars 1979.

Kari Heinonens far, Veikko Heinonen (1934–2015), var også skihopper.

## Referanser


## Kilder
* Lahden Kaupunginmuseo (Lahtis Bymuseum): Resultater spesielt hopp 3. mars 1979  (besøkt 13. februar 2011)

## Eksterne lenker
*
Susan Sullivan

**Susan Michaela Sullivan** (født 18. november 1942 i New York) er en amerikansk skuespiller.

Sullivan spilte rollen som Lenore Curtin Delaney i såpeoperaen *[[Another World]]* i 1971 til 1976. Rollen Maggie Gioberti Channing i såpeoperaen *[[Falcon Crest]]* spilte hun fra 1981 til 1989. I komedien *[[Dharma & Greg]]* spilte hun Gregs mor, Kitty Montgomery, i årene 1997 til 2002. 

Hun ble uteksaminert fra Freeport High School i 1960 og har en BA i drama fra Hofstra University fra 1964. I løpet av sine siste år på universitet, 1963-1964, jobbet hun som Playboy Bunny. Hun begynte sin karriere som profesjonell skuespiller i 1960 ved å spille mot Dustin Hoffman i skuespillet *Jimmy Shine*. Hun hadde også en underskrevet kontrakt med Universal Studios i 1969, og hun var gjeste&shy;skuespiller i flere TV-programmer. 

I 1981 ble Sullivan tildelt rollen som Maggie Gioberti i CBS-serien *[[Falcon Crest]]*, og hun spilte den i årene 1981-1989. Rollen som Maggie Gioberti ble en av Sullivans mest fremtredende roller, og hun ble nominert til tre Soap Opera Digest Awards for den. Sullivan har også spilt i TV-serier som *[[Brothers and Sisters]]*, *[[Joan of Arcadia]]*, *[[Hope & Faith]]* og *[[Two And A Half Men]]*. I 1998 ble hun sammen med Jane Wyman tildelt en pris fra Arthritis Foundation.

## Eksterne lenker
*
Rispur og rølp

***Rispur og rølp*** er et musikkalbum med E-76, utgitt i 1996.

## Sporliste
# «Barbro»
# «Byturen»
# «Bikkja te far»
# «Gamlelandet»
# «Vals på vøllen»
# «Hei, hei, hei, hei»
# «Bygdeoriginal»
# «Forbaska gjirugknark»
# «Geitebonde frå Vinje»
# «Seiste dans»
# «Ein hippie dreg til fjells»
# «Klaka vatten»
# «Eit sommereventyr»
# «Ingjen som kjem»
Gørgode låtar

***Gørgode låtar*** er et samlealbum med E-76, utgitt i 1999.

## Sporliste

# «Dån Johan»
# «Traktorhandel»
# «Lefto»
# «Sauekjøt»
# «Ein kanal»
# «Vals på vøllen»
# «Villmannspylsa»
# «Bikkja te far»
# «Du derre»
# «Raulandsongen»
# «Reiskapskaup»
# «Texas»
# «Byturen»
# «Barbro»
# «Ingjen som kjem»
# «Å grava te seg»

## Eksterne lenker
*
Kinyongia

se tekst

***Kinyongia*** er en slekt av kameleoner som er utbredt i Kenya, Tanzania, Uganda, Rwanda og lengst øst i Den demokratiske republikken Kongo. De ble tidligere regnet til slekten *[[Bradypodion]]*, men den slekten omfatter nå bare arter fra det sørlige Afrika. De fleste artene i *Kinyongia* lever i isolerte fjellskoger, og har en begrenset utbredelse. Hannene har ofte horn eller andre utvekster på snuten.

## Arter
Denne oversikten bygger på Tilbury *et al*. og The Reptile Database.

* *Kinyongia adolfifriderici* 
* *Kinyongia asheorum*
* *Kinyongia boehmei* 
* *Kinyongia carpenteri* 
* *Kinyongia excubitor* 
* *Kinyongia fischeri*
* *Kinyongia gyrolepis* 
* *[[Kinyongia magomberae]]*
* *Kinyongia matschiei* 
* *Kinyongia multituberculata* 
* *Kinyongia oxyrhina* 
* *Kinyongia tavetana* 
* *Kinyongia tenue* 
* *Kinyongia uluguruensis* 
* *Kinyongia uthmoelleri*
* *Kinyongia vanheygeni*
* *Kinyongia vosseleri* 
* *Kinyongia xenorhina*

## Referanser


## Videre lesning
* 
## Eksterne lenker
*
Per Skau

**Per Skau** (født 1961) er en norsk fagforeningsmann og politiker (Ap).

Skau er utdannet tømrer fra Røyken videregående skole og tok svennebrevet i 1984. Etter endt utdanning ble han ungdomssekretær i Norsk Bygningsindustriarbeiderforbund, og han har senere vært internasjonal sekretær og arbeidet i næringspolitisk avdeling og i forhandlingsavdelingen i Fellesforbundet. I 2010 ble han valgt til generalsekretær i Den nordiske bygg- og trearbeiderføderasjonen (NBTF).

Skau var vararepresentant til Stortinget for Oslo i perioden 1993–1997, og møtte de tre årene Grete Faremo satt i regjering. Han satt da i Familie-, kultur- og administrasjonskomiteen.

Per Skau er sønn av tidligere justisminister Bjørn Skau og nevø av tidligere Jern- og Metall-formann Leif Skau.

## Referanser




## Eksterne lenker
*
Anne Francis

**Anne Lloyd Francis** (født 16. september 1930 i Ossining i New York i USA, død 2. januar 2011 i Santa Barbara i California) var en amerikansk skuespillerinne.

## Liv og virke
### Bakgrunn
Anne Lloyd Francis var det eneste barn til Philip og Edith Francis. Francis begynte med show business i tidlig alder, og hun arbeidet som modell i en alder av fem år for å hjelpe sin familie under den store depresjonen som hersket i USA og resten av verden på 1930-tallet. 

### Skuespiller
Hun gjorde sin debut på Broadway i en alder av 11 år. Men hun debuterte ikke på film før i 1947.

Anne Francis fikk mye suksess på TV med flere opptredener blant annet i The Twilight Zone og med rollen som Marsha White i The After Hours. 

Hun er mest kjent for sin rolle som Altaira Morbius i science fiction-filmen *[[Den forbudte planet]]* fra 1956, der hun spilte mot blant andre Leslie Nielsen. 
Hun spilte også den kvinnelige privatdetektiven i TV-serien *Honey West* (1965–1966). Hun vant en Golden Globe og ble nominert til en Emmy Award for sin rolle i denne TV-serien. 

Hun var en hyppig gjesteskuespiller fra 1960-og 1980-tallet, både i TV-filmer og programmer som f.eks. Matlock, Dallas, Pantertanter og Jessica Fletcher. Hun dukket opp i to episoder av den populære TV-serien The Virginian. 

Francis var gift med Bamlet Lawrence Price junior fra mai 1952 til april 1955, og deretter var hun gift med Dr. Robert Abeloff fra 1960 og ut 1964. Hun og Abeloff hadde en datter sammen, Jane Elizabeth Abeloff (født 21. mars 1962 i Los Angeles). Francis giftet seg aldri på nytt etter å ha skilt seg fra Abeloff. 

Francis ble diagnostisert med lungekreft i 2007. Hun holdt sine tilhengere og fans orientert om sin fremgang på sin offisielle hjemmeside på internett. Francis døde 2. januar 2011, på grunn av komplikasjoner etter kreft i bukspyttkjertelen i en eldrebolig i Santa Barbara i California.

## Filmografi (utvalg)

* 1955 – *[[Vend dem ikke ryggen]]*
* 1956 – *[[Den forbudte planet]]*
* 1968 – *[[Funny Girl (film)|Funny Girl]]*

## Referanser


## Eksterne lenker
* 
*
Glen Hansard

**Glen Hansard** (født 1970) er en irsk sanger, komponist og skuespiller. 

Hansard er best kjent for sin rolle som Outspan Foster i filmen The Commitments fra 1991, og i rollen som «mann» (den ene hovedrollen) i filmen *[[Once (film)|Once]]* fra 2006. Hansard skrev det meste av musikken til sistnevnte film, blant annet sangen «Falling Slowly» (sammen med Markéta Irglová). Sangen vant Oscar for beste sang, 

Hansard og Irglová fremførte også sangen på scenen under Oscar-showet. Sangen og opptredenen stod som motstykke til de øvrige nominerte det året, hvor tre av dem var fra filmen *[[Eventyr i New York]]* (en musikalfilm). Sangen og ble også nominert til et utall andre priser i perioden 2006-2008. Filmen *[[Once (film)|Once]]* fikk stor oppmerksomhet ikke minst på grunn av nominasjonen til Oscar. Sammen med Irglová reiste Hansard rundt og fremførte sangen på diverse europeiske og amerikanske scener de to påfølgende årene etter at filmen ble gitt ut, blant annet på Sundance-festivalen.

Glen Hansard er også kjent for sin deltakelse i det irske bandet The Frames, som ble startet i 1990. De spiller irsk musikk. Han har også medvirket i andre bandsammensetninger.

## Galleri

fil:Glen-hansard-vicar-st.jpg|Glen Hansard, live på Vicar Street i Dublin, 31. desember 2006
fil:Glen marketa derry 2006.jpg|Hansard og Markéta Irglová spiller sammen i en platebutikk i Nord-Irland, april 2006


## Referanser


## Eksterne lenker
* 
* 
* 
*
David Selby

**David Lynn Selby** (født 5. februar 1941 i Morgantown i Vest-Virginia) er en amerikansk teaterskuespiller. Han har arbeidet både i filmer, såpeoperaer og på TV. 

Selby er sønn av Sarah E. McIntyre Selby og snekkeren Clyde Ira Selby. Han ble utdannet ved West Virginia University i hjembyen, der han tok en Bachelor of Science etterfulgt av en mastergrad i teater, for deretter å avrunde med en Ph.D.-grad fra Southern Illinois University. 

I *[[Falcon Crest]]* var rollen Richard Channing opprinnelig ment å være en skurk, men i årenes løp endret dette seg og den ble mer en heltefigur, mulig på grunn av Selbys spill. I løpet av de åtte sesongene han spilte i såpeoperaen oppstod et godt forhold mellom ham og Jane Wyman både innenfor og utenfor studioet. Vennskapet ble opprettholdt selv etter at serien var ferdig innspilt. Han uttalte at han var fra seg av sorg da Jane Wyman døde i september 2007.

## Referanser


## Eksterne lenker
*
Krzysztof Kolberger

**Krzysztof Marek Kolberger** (født 13. august 1950 i Gdańsk, Polen, død 7. januar 2011 i Warszawa) var en polsk skuespiller og teaterregissør. 

Hans fars etternavn ble endret i 1950, fra det opprinnelig navnet *Kohlberger*. Krzysztof er far til skuespillerinnen Julia Kolberger, hans datter fra ekteskapet med eks-kona Anna Romantowska.

Krzysztof Kolberger studerte ved den nasjonale teaterhøyskolen i Warszawa (nå *Aleksander Zelwerowicz nasjonale akademi for dramakunst i Warszawa* / polsk* Akademia Teatralna im. Aleksandra Zelwerowicza w Warszawie*), og derfra ble han uteksaminert i 1972.

Han debuterte som skuespiller på Det schlesiske teater (polsk *Teatr Śląski*) i Katowice og deretter ble han engasjert ved Nasjonalteatret i Warszawa (polsk *Teatr Narodowy w Warszawie*).

Krzysztof Kolberger hadde i mange år lidd av nyrecellekarsinom, eller kreft i nyrene. Han ble operert to ganger for dette. Han var ærespresident for Stowarzyszenie Chorych na Raka Nerki (Nyrekreftforeningen). Etter flere år med kamp mot kreften, var den umiddelbare dødsårsaken identifisert som hjertesvikt. 

## Filmografi (utvalg)
* 1982 - *Epitafium dla Barbary Radziwiłłówny* -   Anonimus
* 2001 - *W pustyni i w puszczy* -   Linde
* 2007 - *[[Katyn (film)|Katyń]]*  -   ks. Jasiński
* 2008 - *Popiełuszko. Wolność jest w nas* -   ksiądz kanclerz

## Referanser


## Eksterne lenker
*
Ordenen for fortjenester i Sahara

**Ordenen for fortjenester i Sahara** (fransk: *Ordre du mérite saharien*) er en fransk orden innstiftet 4. april 1958 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats i de områder av Sahara som var under fransk kontroll. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av departementet for Sahara.

## Inndeling
Ordenen for fortjenester i Sahara var inndelt i tre grader:
*Kommandør (*commandeur*) 
*Offiser (*officier*)
*Ridder (*chevalier*) 

## Insignier
Ordenstegnet for Ordenen for fortjenester i Sahara er utformet med utgangspunkt i tuaregenes smykketradisjoner og tar form av et såkalt Agadèzkors, som representerer sørkorset. Dette har en utbuet kvadratisk form med tre spisser og en krans øverst. Kransen, som er mer ornamentert for kommandørgraden enn for de øvrige grader av ordenen, bærer innskriften «REPUBLIQUE FRANÇAISE». På revers står i midtfeltet innskriften «MERITE SAHARIEN». 

For kommandører og offiserer er ordenstegnet i gull, for riddere i sølv. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.

Ordensbåndet er gult med to smale blå kantstriper.


Fil:Ordre du Merite Saharien Commandeur ribbon.svg|Kommandør
Fil:Ordre du Merite Saharien Officier ribbon.svg|Offiser
Fil:Ordre du Merite Saharien Chevalier ribbon.svg|Ridder


## Tildeling
Ordenen for fortjenester i Sahara ble tildelt for fortjenstfull innsats av mange slag. Ordenen belønnet sosial og humanitært arbeid i Sahara, forskningsarbeid og fremme av økonomi og forvaltning i området. I motsetning til andre ministerielle ordener, fantes det ingen aldersgrenser for utnevnelse til Ordenen for fortjenester i Sahara. Utnevnelse skjedde i hovedregelen til ordenens laveste grad, med påfølgende fem års tjeneste før det kom på tale med forfremmelse til offiser og deretter ytterligere tre års tjeneste før eventuell forfremmelse til kommandør. Ved eksepsjonell innsats kunne reglene fravikes. Utlendinger kunne også tildeles ordenen. 

Antall utnevnelser var begrenset til fire kommandører, 30 offiserer og 110 riddere årlig. Tildelinger til utlendinger kom utenom.

## Kilder
* Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 141
* Klietmann, Kurt-Gerhard og Ottfried Neubecker: *Ordens-Lexikon*, bd. 3, Berlin: Verlag Die Ordens-Sammlung, 1964
Aron Kincaid

**Aron Kincaid** (opprinnelig Norman Neale Williams II) (født 15. juni 1940 i Los Angeles, California, død 6. januar 2011) var en amerikansk skuespiller.

Han er kanskje mest kjent for rollene «Killer Croc» i  og som «Sky Lynx» i The Transformers. I sine senere år arbeidet han også både som modell og kunstner. 

Hans far, en fenrik i US Army Air Forces, døde under den andre verdenskrig. Hans mor giftet seg om igjen og flyttet til Oakland, hvor Kincaid ble uteksaminert fra den videregående skolen.

Da Kincaid døde var han bosatt i Beverly Hills i Los Angeles. Han døde i en alder av 70 år, mens han var innlagt på Ronald Reagan UCLA Hospital. Dødsårsaken ble senere satt til å være hjerte-relaterte problemer.

## Referanser


## Eksterne lenker
*
Anything But Silence

***Anything But Silence*** er et musikkalbum med Jan Arild Sørnes, utgitt i 1995. Dette er hans debutalbum.

## Sporliste
# «Savior of My Soul»
# «Too Many Hearts»
# «Back in Line»
# «There's No One In My Life Anymore»
# «Rain»
# «So Good»
# «Some Changes»
# «Love and Affection»
# «My Song of Love»
# «Hearts on Fire»

## Eksterne lenker
*
Salvador Jorge Blanco

**Salvador Jorge Blanco** (født 5. juli 1926 i Santiago de los Caballeros i Den dominikanske republikk, død 26. desember 2010 i Santo Domingo) var en dominikansk politiker, advokat og forfatter. Han var president i Den dominikanske republikk i fire år fra 1982 til 1986. 

## Biografi
Han startet sin politiske karriere som sekretær for komiteen Unión Civica de Santiago i 1963 og han sluttet seg til partiet PRD i 1964. Han satt som senator før han ble valgt til president.

Jorge Blanco styrte Den dominikanske republikk i løpet av en periode med dramatiske økonomiske vanskeligheter som i stor grad var pålagt av det internasjonale systemet. I 1985, for første gang siden borgerkrigen tok slutt 20 år tidligere, opplevde landet negative vekstrater i økonomien. 

Jorge Blanco var, på slutten av hans mandatperiode i 1986, av mange ansett å være en av de mest lovende politiske ledere i Den dominikanske republikk. Han ble arrestert etter anklager knyttet til korrupsjon. Jorge Blanco flyktet etter arrestasjonen til den venezuelanske ambassaden, den 30. april 1987, der han søkte om politisk asyl. Den venezuelanske regjeringen valgte ikke å svare på hans forespørsel om asyl. Jorge Blanco fikk lov til å dra til USA for å få medisinsk behandling for hjerteproblemer. 

President Joaquín Balaguer, som etterfulgte Blanco i presidentembetet, prøvde å få Blanco tiltalt for korrupsjon i november 1988. Blanco ble tiltalt (in absentia) ved Marino Vinicio Castillo, og til slutt ble han dømt til en enorm bot og 23 år i fengsel etter flere måneder med en rettssak som ble sendt på fjernsyn. 

I mai 2001 vurdere Høyesterett saken på nytt og dommen ble dermed opphevet. Jorge Blanco nektet for at korrupsjonsanklagene var sanne og han hevdet de var et resultat av politisk forfølgelse fra hans politiske motstander og neste president Joaquín Balaguer.

Den 25. november 2010 ble han brakt til Centro de Medicina Avanzada Dr. Abel González. Etter at han skal ha falt ned fra sengen sin og slått  hodet, noe som forårsaket en indre blødning. Tidlig på morgenen, den 26. desember 2010 fikk han et hjerteinfarkt og døde etter å ha ligget i koma i 37 dager.

## Referanser
Helene Falch Fladmark

**Helene Falch Fladmark** (født 27. oktober 1966 i Arendal) er en norsk sivilingeniør og politiker (V).

Fladmark er utdannet sivilingeniør bygg ved NTH (1992). Hun har også grunnfag i fransk og sosialantropologi. Hun har blant annet arbeidet som konsulent i Miljøverndepartementet, redaktør i Kunnskapsforlaget, rådgiver i NHO og rådgiver og direktør i Tekna.

Fladmark var vararepresentant til Stortinget for Oslo i perioden 1997–2001. Hun møtte fast mens Odd Einar Dørum satt i regjering. Fladmark har også vært sentralstyremedlem i Venstre 1994–1998, leder i Norges Venstrekvinnelag 1995–1998 og leder for flere Venstre-utvalg.

## Kilder
* 

## Eksterne lenker
*
Ole Bull Show

***Ole Bull Show*** er et musikkalbum med Ole Paus og Gunnar Bull Gundersen, utgitt i .

## Sporliste
# «Et lite stykke poesi»
## «Og en for Vilde»
## «Skal»
## «Syng en sang om frihet»
## «Den gang skikkeligheten kom til byen»
# «Vise om årstidene»
# «Rapport til G Wallace»
# «Now is the Time»
# «Ved en avskjed»
# «Lilja»
## «Da tåken lettet»
## «Rett til å bære gevær»
# «Blues (for en blind multiinstrumentalist)»

## Referanser


## Eksterne lenker
*
Ringbanen (Berlin)

**Ringbanen** er en rundt 37 km lang jernbanestrekning som går rundt sentrum av Berlin. Den består av en lukket ring med to spor for S-Bahn og i tillegg andre spor etter behov for fjern-, regional- og godstrafikk. Den er forbundet med flere radiale strekninger som forbinder Berlins sentrum med omlandet.

Ringbanen ble anlagt allerede i mellomkrigstiden, men mistet noe av betydningen da Berlin ble delt etter andre verdenskrig. Da Berlinmuren ble bygd 1961 ble den gjennomgående driften på Ringbanen avbrutt, og togene kjørte bare mellom Gesundbrunnen og Sonnenallee. Trafikken minket stadig, og driften på den vestlige delen av banen ble innstilt i 1980. Først i 1993 ble deler av banen satt i drift igjen, og i 2001 ble hele Ringbanen betjent. Etter gjenforeningen har banen blitt en viktig ferdselsåre i Berlin. På hverdager blir ringstrekningen benyttet av over 400&nbsp;000 passasjerer.

## Linjekart

|

 

 

 

 
 

|}
|}
Gunnar Petersen-Øverleir

**Gunnar Petersen-Øverleir** (født 1964) er en norsk organist. Han har studert kirkemusikk ved Norges musikkhøgskole, hvor han i 1993 fullførte diplomstudiet i orgel. Han har også en «Premiere Prix» fra Musikkonservatoriet i Rouen, Frankrike. Han har bodd i Frankrike der han fordypet seg i fransk orgelmusikk, og har nyere musikk med Olivier Messiaen, Knut Nystedt og Egil Hovland som spesiale.

Petersen-Øverleir har gitt konserter i mange europeiske land, og spesielt i Frankrike med bl.a. orgelkonserter i Madeleine-kirken og i Notre-Dame i Paris. Her hjemme har han bl.a. fremført Poulencs orgelkonsert med Kringkastingsorkestret. Han har utgitt to CD-er, med orgelverker av henholdsvis Knut Nystedt og Egil Hovland.

Petersen-Øverleir har siden 1996 vært organist i Røa kirke i Oslo, hvor han har arrangert tallrike konserter med både orgel, kor og instrumentalister. Ved siden av sitt arbeide som organist er han også programansvarlig for ORGELbrus!, Barnas Konserthus-serie og Barnas Konserthus-festival i Oslo Konserthus. Han underviser også i musikk og matematikk ved Foss videregående skole i Oslo.

## Diskografi
* *Knut Nystedt: Organ works* – Simax Classics (1996)
* *Egil Hovland organ works* – Platearbeiderne (2005)

## Referanser
Jim Denney (1957)

**James Jay «Jim» Denney** (født 10. juni 1957 i Duluth, Minnesota) er en amerikansk tidligere skihopper som representerte Duluth XC Ski Club.

Han deltok i den tysk-østerrikske hoppuka fra 1974 til 1980. Hans beste sammenlagtplassering i Hoppuka var 23.-plass i 1978/79, og hans beste plassering i enkeltrenn var 8.-plass i Garmisch-Partenkirchen 2. januar 1979. Han var med i OL i 1976 og 1980, og ble nummer 8 i storbakken i Lake Placid i 1980. I VM i Lahtis i 1978 ble han nummer 14 i normalbakken og nummer 27 i storbakken. Han var også på det amerikanske laget som ble sist av 10 lag i lagkonkurransen, som var prøvegren. I VM i skiflyging i Vikersund i 1977 ble han nummer 39 av 42 deltakere.

Jim Denney vant det individuelle rennet i normalbakken i Lahtis 3. mars 1979. Han ble nasjonal mester i 1976 og 1977. Hans sønn med samme navn hoppet internasjonalt (hovedsakelig i kontinentalcupen) fra 2002 til 2006, og deltok i kvalifiseringen i OL i Pragelato (Torino) i 2006.

## Referanser


## Kilder
* Sports Reference: Jim Denney  (besøkt 13. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 3. mars 1979  (besøkt 13. februar 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 13. februar 2011)

## Eksterne lenker
*
Jonas Fjeld’s beste

***Jonas Fjeld's beste*** er et samlealbum med Jonas Fjeld Band, utgitt i 1977.

Albumet er ikke med soloartisten Jonas Fjeld, men med bandets utgivelser under navnene Jonas Fjeld Rock n' Rolf Band, Jonas Fjeld Bing Bang Band og Jonas Fjeld Band.

## Sporliste
### Side A
# «Let's Twist Again» (Appell/Mann, arrangement: Fjeld/Bølle/Falsk/Skrott/Normann/Metall)
# «Bikkja til naboen» (Fjeld/Falsk)
# «Did You See the Saucers?» (Cooling/Tylden)
# «Hviskende vind» (Bølle/Fjeld)
# «Sheila» (Fjeld/Tylden)
# «Kjære pappa» (Jonas Fjeld Band)
# «New York City Rain» (Fjeld/Tylden)
### Side B
# «Berre kvit» (Can't Get Enough of Your Love, Babe) (B. White/Mathisen/Bonde)
# «Kaffe (Fjeld)
# «Tennessee» (Fjeld/Tylden)
# «Suicide Shuffle» (Bølle/Glans/Tylden/Fjeld)
# «True Love» (Bølle/Fjeld)
# «Bobsy Bobsy» (Skrott)
# «Boogie on (Jole Blon)» (Fjeld/Tylden)
Jim Denney

**Jim Denney** er navnet til flere personer:

*Jim Denney (1957) senior (født 1957), amerikansk skihopper
*Jim Denney (1983) junior (født 1983), amerikansk skihopper
Hospitant

**Hospitant** er en person som hospiterer, det vil si tar del av en undervisning ved en skole eller et universitet i enkelte timer, perioder eller fag uten å være fast elev eller student.

Ordet er dannet av det latinske *hospitari* som betyr «ta inn som gjest». Betegnelsen brukes også i andre språk, for eksempel tysk, der det kan ha en litt annen betydning.

## Se også
* Utvekslingsstudent
Kinderdijk

**Kinderdijk** er en landsby i Nederland. Den ligger i kommunen Molenwaard i provinsen Zuid-Holland, rundt 15&nbsp;km øst for Rotterdam. Kinderdijk er spesielt kjent for vindmøllene langs vannkanalene. Stedet trekker til seg mange turister. 

Kinderdijk ligger i en polder ved samløpet mellom elvene Lek og Noord. Vindmøllene i området ble bygd på 1700-tallet for å drenere polderen. Kinderdijk ble før ofte oversvømt, men innbyggerne var dyktige og visste hvordan de først skulle demme opp et område, og deretter pumpe vannet vekk. De store dikene som ble laget hjelper fremdeles til med dette. Nå er det moderne vannpumper som holder vannet borte, men i perioder med mye regn, blir de nødt til ta i bruk de gamle vindmøllene.

De 19 vindmøllene ved Kinderdijk er den største gruppen av vindmøller i Nederland og er et av landets best kjente turistmål. I 1997 ble de ført opp på UNESCOs liste over verdensarvsteder.

## Eksterne lenker
* Mill Network at Kinderdijk-Elshout, fra UNESCO World Heritage List
* Kinderdijk
* Bilder fra Kinderdijk
Esko Rautionaho

**Esko Olavi Rautionaho** (født 23. september 1950 i Rovaniemi) er en finsk tidligere skihopper som representerte Ounasvaaran Hiihtoseura.

Han deltok i den tysk-østerrikske hoppuka fra 1971 til 1976, med 10.-plass i 1973/74 som beste sammenlagtplassering. Hans beste plassering i enkeltrenn i hoppuka var 4.-plass i Oberstdorf 30. desember 1973. En 13.-plass i storbakken i Lahtis 9. mars 1980 ga ham 3 verdenscuppoeng og 91.-plass sammenlagt i verdenscupens første sesong, 1979/80.

Esko Rautionaho deltok i VM i 1970 og 1974, med 7.-plass i normalbakken i Falun i 1974 som beste plassering. Han var med i OL i 1972 og 1976, og hadde der 9.-plass i storbakken i Sapporo i 1972 som beste plassering. Han deltok i VM i skiflyging i 1973, 1975 og 1979, med 18.-plass i Planica i 1979 som beste resultat.

Rautionaho vant rennet i storbakken i Lahtis 7. mars 1976. Han vant også hopprennet i Svenska Skidspelen i Lycksele i 1972.

## Referanser


## Kilder
*  (besøkt 13. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 7. mars 1976  (besøkt 13. februar 2011)
* Svenska Skidspelen: Pristagare i Svenska Skidspelen  (besøkt 13. februar 2011)
## Eksterne lenker
*
Du er så rar

***Du er så rar*** er et musikkalbum med Inger Øieroset, utgitt i 1988. Dette er hennes første og hittil siste plate som soloartist.

## Sporliste

# «Jeg er det styggeste som finns»
# «Tre brillemus»
# «Mitt eget land»
# «Hvis jeg blir en millionær»
# «Tre rare katter»
# «Nocturne»
# «Trave, trave guttemann»
# «Forkölet»
# «Du er så rar»
# «Jeg vil ha en hund»
# «Du skal ikkje tru det blir sommar»
# «Undringsvise»
# «Sov godt»

## Eksterne lenker
Jinamar oljekraftverk

** Jinamar oljekraftverk ** er et oljekraftverk beliggende ute ved havet like sør for Las Palmas de Gran Canaria, i industri- og handelsforstaden Jinamar nordøst på Gran Canaria, Kanariøyene i Spania. Det har en installert produksjonskapasitet på 50 MW, fordelt på 2 turbiner.  

Anlegget stod ferdig i 1992. Operatør er UECG (Unelco Endesa SA). Brenselkilden er dieselolje.

De totale CO2-utslippene i 2008 var ca. 1&nbsp;090&nbsp;390 tonn, utslippskvoten var samme år 850&nbsp;604 tonn.

I tilknytning til anlegget er det bygget et avsaltingsanlegg (desalinasjonsanlegg) som avsalter saltvann ved hjelp av omvendt osmose, dvs som et «omvendt saltkraftverk».

## Referanser


## Eksterne lenker
* Oversikt fra IAC Stopson.
Nugent Slaughter

**Nugent Slaughter** (1888–1968) var en amerikansk spesialeffektmaker og lydmikser som er kjent for sitt arbeid på *[[Jazz-sangeren]]* (1927). Hans innsats i prosjektet gav ham en nominasjon til Academy Award for Engineering Effects.

## Eksterne lenker
*
Velilla kullkraftverk

** Velilla kullkraftverk ** er et kullkraftverk i Rio Carrión-dalen, i den lille kommunen Velilla del Río Carrión
i provinsen Palencia, nordvestre Spania. Det har en installert produksjonskapasitet på 498 MW, fordelt på 2 turbiner a hnhv 350 mw og 148 mw. Dette er et av landets mindre fossile kraftverk målt etter installert produksjonseffekt. Anlegget ble ferdig med første enhet i 1964. Brenselkilden er  kull antrasitt. Operatør er Iberdrola SA.

En kraftlinje som myndighetene godtok 2004 mellom Velilla kullkraftverk i Palencia og Lada kullkraftverk i Asturias, skulle gå igjennom et område som er erklært biosfærereservat av UNESCO - men er foreløpig lagt i bero av EU. 

## Se også
* Liste over verdens største kullkraftverk

## Referanser


## Eksterne lenker
* Websidene til Iberdrola
Vesterbygd

**Vesterbygd** (norrønt *Vestribygð*) er ett av to hovedområder for norrøn bosetting på Grønland etter år 985.

Området dekker det meste av nåværende Nuuk kommune. Det er funnet rester etter nesten 95 gårdsbruk. På det meste kan bosettingen ha omfattet 1&nbsp;000 innbyggere totalt. Den største gården i Vesterbygd var Sandnes.

Befolkningen innvandret fra Island og Norge. Omkring år 1350 forsvant de siste menneskene derfra. Fra rundt år 1200 ble vinteren kaldere, med mer havis som gjorde det tiltagende vanskelig å landsette livsnødvendige varer.
Kristian Sjøgren: «Derfor forsvant vikingenes etterkommere fra Grønland», ''Forskning'' 22. juni 2014
 Varebyttet var basert på blant annet hvalfangst ved Diskobukta, siden narhvaltann var etterspurt i Europa. I starten av 1800-tallet iverksatte Det kongelige nordiske oldskriftselskab registreringer av norrøne ruiner. I dag kjenner man til rundt 95 ruingrupper etter gårdsanlegg og to kirker.

Det er få skriftlige referanser til Vesterbygd, men i *[[Flatøybok]]* nevnes tre kirker i Vesterbygd: Sandnes kirke i Lysefjord, Hop kirke i Agnefjord og Aanevig kirke i Rangefjord. Knokler, særlig reinsdyrgevir, ble i større grad brukt til redskaper enn i Østerbygd, tolket som tegn på at folk i Vesterbygd hadde dårligere tilgang på jern.

Bosetningen i Vesterbygd er sist beskrevet en gang mellom 1341 og 1360, da presten Ivar Bardarson i 1341 ble sendt til Grønland av biskop Håkon i Bergen, trolig som hjelp til biskop Árni den gamle i Garðar. I annaler og gamle brev fremkommer at Ivar prest lenge hadde vært rådmann i Garðar og på vegne av bispestolen reiste rundt og tilså kirkegodset på Grønland. I Vesterbygd fant han bare forlatte gårder da han ankom for å undersøke forholdene og «*bringe innbyggerne støtte mot [[inuit|eskimoenes]] angrep*». Men der var «*ingen Mand, endten christenn eller [[hedning|heden]], uden noget villdt Fæ og [[Sauer|Faaer]]*».

På den ene gården kunne arkeologene rekonstruere beboernes siste måneder. De flyttet ut i fjøset, trolig for å holde varmen. Så ble husdyrene slaktet og spist, hundene aller sist. Deretter spiste de ryper, trolig fanget i snarer. Endelig tyder insektfaunaen på at det har ligget døde i fjøset. Noen har fjernet og begravet dem, kanskje av Ivar Bardarsons folk.

## Referanser
Inger Øieroset

**Inger Øieroset** (født 1949) er en norsk tidligere sanger og fløytist. Hun er kjent som tidligere medlem i det oppløste visegruppa Visvas hvor hun spilte fløyte og sang. I 1988 kom hennes eneste soloplate *[[Du er så rar]]*.

## Referanser


## Eksterne lenker

* Inger Øieroset  på Rockipedia
Nadzikambia

* *Nadzikambia baylissi*
* *Nadzikambia mlanjensis*

***Nadzikambia*** er en slekt av kameleoner. *Nadzikambia mlanjensis* er utbredt i Malawi. Denne arten ble først regnet til *[[Chamaeleo]]*, deretter til *[[Bradypodion]]*, før den i 2006 ble plassert i en egen slekt. En ny art fra Mosambik, *Nadzikambia baylissi*, ble beskrevet i 2010.

## Referanser


## Eksterne lenker
* 
*